Derviš Sušić

Derviš Sušić (3. juni 1925 - 1. septembar 1990) bio je bosanskohercegovački književnik najpoznatiji po svom prvom djelu Ja, Danilo.

 Biografija 
Rođen je u Vlasenici 3. juna 1925.http://www.nubt.ba/index.php?option=com_content&view=article&id=1188:dervis-susic Kao đak sarajevske Učiteljske škole, s grupom učenika odlazi u partizane 1942, što će imati znatnog uticaja na njegov književni svijet i tematsku zaokupljenost.

Nakon rata radio je kao učitelj u Srebrenici i Tuzli, zatim bio novinar "Oslobođenja", "Zadrugara", povremeno saradnik drugih listova, te upravnik Narodne biblioteke u Tuzli i društveno politički radnik u Sarajevu. Bio je redovni član Akademije nauka i umjetnosti Bosne i Hercegovine.

"Našoj historiji i tradiciji, Sušić ne prilazi mitomanski, nego u maglinama prohujalog otkriva sve ono što nas čini onakvima kakvi jesmo, sve ono u čemu se pouzdano prepoznajemo, ponosno ili postiđeno."

Umro je u Tuzli 1. septembra 1990.

 Nagrade i priznanja 
Dobitnik je Dvadesetsedmojulske nagrade, Nagrade ZAVNOBiH-a i AVNOJ-a. Biblioteka u Tuzli koju je Sušić vodio od 4. aprila 2002. je nazvana njegovim imenom: Javna ustanova i narodna biblioteka "Derviš Sušić".
 Bibliografija 
 Jabučani. Zadružno izdavačko preduzeće. Sarajevo,1950
 S proleterima. Svjetlost. Sarajevo, 1950.
 Momče iz Vrgorca. Seljačka knjiga. Sarajevo, 1953.
 Ja, Danilo. Beletra. Sarajevo, 1960; - 2. izd. Veselin Masleša, 1963; - Prijevod na njemački. Zürich, 1967; - 3. izd. Veselin Masleša. Sarajevo, 1969; - En Danilo. Budapest, 1970; - Danilo und die Weltgeschichte. München -Wien, 1966; - Jo, bosnoleku partyzant. Warszawa, 1975; - Moskva, 1982; - Veselin Masleša. Sarajevo, 1983; - Oslobođenje. Sarajevo, 1984; - Svjetlost. Sarajevo, 1984/85; - Oslobodjenje. Sarajevo, 1989.
 Danilo u stavu mirno. Veselin Masleša. Sarajevo, 1961.
 Teferič. Svjetlost. Sarajevo, 1963.
 Kurir. Roman za djecu. Veselin Masleša. Sarajevo, 1964; 1969; 1976.
 Drugarica istorija. Scenska igra za djecu. Narodno pozorište. Tuzla, 1965.
 Pobune. Veselin Masleša. Sarajevo, 1966.
 Uhode. Svjetlost. Sarajevo, 1971; - Zalezovalci. Ljubljana, 1979; - Univerzal. Tuzla, 1980; - Svjetlost. Sarajevo, 1982; - Oslobođenje. Sarajevo, 1989.
 Hodža strah. Svjetlost. Sarajevo, 1973; - Hodza strach. Bratislava, 1977.
 Žestine. Veselin Masleša. Sarajevo, 1976.
 Tale. Oslobođenje. Sarajevo, 1980.
 Parergon. Bilješke uz roman Tale. Oslobođenje. Sarajevo, 1980.
Izabrana djela. I-III. Univerzal. Tuzla, 1980.
 Žar i mir. Hronika jednog mirnodopskog ljeta negdje u Bosni. Knjiga I-II. Oslobođenje. Sarajevo, 1983.
 Veliki vezir. Historijska drama u dva dijela (šest slika). Zajednica profesionalnih pozorišta. Sarajevo, 1984.
 Izabrana djela. Knjiga I-X. svjetlost. Sarajevo, 1985.
 A. triptih. Oslobodjenje. Sarajevo, 1985.
 Nevakat. Roman. Svjetlost. Sarajevo, 1986; - Kohe e lige. Parktehu Sabedin Halit. Rilindija. Priština, 1987.
 Listopad. Svjetlost. Sarajevo, 1987.
 Jesenji cvat. Drama. Oslobođenje. Sarajevo, 1988.
 Drame. (Jesenji vrt; Veliki vezir; Posljednja ljubav Hasana Kaimije; Baja i drugovi). Oslobođenje. Sarajevo, 1988.
 Cvijet za čovjekoljublje. Oslobođenje. Sarajevo, 1989.
 Čudnovato Oslobođenje. Sarajevo, 1992.

 Nagrade 
 1979. - Šestoaprilska nagrada Grada Sarajeva;

Reference

Vanjski linkovi
 http://www.avlija.me/portreti/dervis-susic 
 "Derviš Sušić: Genij koga se Bosna olako odrekla", Jasmin Agić, Al Jazeera Balkans, 17. 2. 2018.

Kategorija:Rođeni 1925.
Kategorija:Umrli 1990.
Kategorija:Biografije, Vlasenica
Kategorija:Bosanskohercegovački pisci
Kategorija:Jugoslavenski pisci
Kategorija:Članovi ANUBiH
Kategorija:Dobitnici Nagrade Društva pisaca Bosne i Hercegovine
Kategorija:Dobitnici Šestoaprilske nagrade
*